text: نئی دلّی میں نیشنل ڈیساسٹر ریسپونس فورس(این ڈی آر ایف) کے زیر اہتمام ایس ڈی آر ایف سول ڈیفنس، ہوم گارڈ اور فائر سروسز کی صلاحیت سازی پر سالانہ کانفرنس سے خطاب کرتے ہوئے جناب امت شاہ نے کہا کہ آفات سے نمٹنے اور انسانی جانوں کی ضیاع نیز معیشت کو پہنچنے والے نقصانات میں کمی لانے کے لیے اس کی صلاحیتوں کو بہتر بنانے میں دو دہائی صرف ہو گئے۔ انھوں نے 1999 میں اڈیشہ سمندری طوفان کا حوالہ دیتے ہوئے کہا کہ اس طوفان میں 10 ہزار سے زیادہ لوگوں کی جانیں گئیں۔ اس کے برعکس حالیہ سمندری طوفان ‘‘فانی’’ کے باعث 64 جانیں گئیں جو آفات سے نمٹنے کے طریقہ کار کی زبردست صلاحیتوں کی عکاسی کرتا ہے۔ تاہم ہمیں اس وقت تک آرام سے نہیں بیٹھنا ہے جب تک ہم اپنے ملک کو قدرتی آفات سے نمٹنے اور اس کے خطرات کو کم کرنے میں دنیا کا پہلا ملک نہ بنادیں۔